2020. február 27-én vált hivatalossá, hogy a brit műsorsugárzó James Newmant választotta ki az Egyesült Királyság képviseletére a 2020-as Eurovíziós Dalfesztiválon. Március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. A brit műsorsugárzó jóvoltából az énekes lehetőséget kapott az ország képviseletére a következő évben egy új versenydallal. 2021. március 11-én vált hivatalossá a dal címe, míg a versenydalt március 12-én mutatták be a dalfesztivál hivatalos YouTube-csatornáján.